LĪGUMS Nr. 2.5-2/2026/66
Izpildītāja Līguma Nr. 2026/19-08
par pasažieru liftu un cēlājplatformu tehnisko apkopi, avārijas apkalpošanu un remontu

Parakstīšanas datums ir pēdējā pievienotā drošā 
elektroniskā paraksta un tā laika zīmoga datums

Ropažu novada pašvaldība, reģistrācijas Nr. 90000067986, juridiskā adrese: Institūta iela 1a, Ulbroka, Stopiņu pagasts, Ropažu novads, LV-2130, kuras vārdā saskaņā ar Ropažu novada pašvaldības nolikumu rīkojas izpilddirektors Jānis Belkovskis, turpmāk tekstā – Pasūtītājs, no vienas puses, un
SIA “LIFTMONTAŽ” reģistrācijas Nr. 40103704492, juridiskā adrese: Zemitāna iela 9, Rīga, LV-1012, kuras vārdā saskaņā ar statūtiem rīkojas Elīna Aija Ostrovska, turpmāk tekstā – Izpildītājs, no otras puses, 
abi kopā turpmāk tekstā saukti – Puses, katrs atsevišķi – Puse, pamatojoties uz Pasūtītāja rīkotā iepirkuma “Pasažieru liftu un cēlājplatformu tehniskā apkope, avārijas apkalpošana un remonts”, iepirkuma identifikācijas Nr. RNP 2026/74, turpmāk tekstā – Iepirkums, rezultātiem un Izpildītāja iesniegto piedāvājumu Iepirkumā, turpmāk tekstā – Piedāvājums, savstarpēji vienojoties, bez maldības, viltus vai spaidiem noslēdz šādu līgumu, turpmāk tekstā – Līgums: 

1. LĪGUMA PRIEKŠMETS UN LĪGUMA TERMIŅŠ
1.1. Pasūtītājs uzdod un Izpildītājs, atbilstoši Iepirkuma Tehniskajai specifikācijai (Līguma 1. pielikums) un Izpildītāja iesniegtajam finanšu piedāvājumam (Līguma 2. pielikums), apņemas veikt pasažieru liftu un cēlājplatformu tehnisko apkopi, avārijas apkalpošanu un remontu, (turpmāk – Darbi) Ropažu novada pašvaldības iestādēs.
1.2. Darbi Izpildītājam jāveic ar saviem materiāliem, nepieciešamās kvalifikācijas darbiniekiem un tehniskajiem līdzekļiem (ierīcēm, iekārtām, mehānismiem, instrumentiem un transportlīdzekļiem).
1.3. Līgums stājas spēkā tā abpusējas parakstīšanas dienā un ir spēkā līdz īsākajam no šādiem termiņiem:
1.3.1. 36 (trīsdesmit seši) mēneši no Līguma spēkā stāšanās dienas;
1.3.2. Līguma summas izlietojums. 
1.4. Puses var vienoties pagarināt Līguma darbības termiņu, nepārsniedzot Līguma summu.
1.5. Darbu izpildes vieta – Ropažu novada pašvaldības iestādes visā Ropažu novada pašvaldības teritorijā.
1.6. Pasūtītājam ir tiesības papildināt liftu un cēlājplatformu skaitu vai atteikties no kāda lifta vai pacēlāja, Pusēm par to noslēdzot rakstisku vienošanos. Ja tiek papildināts liftu vai cēlājplatformu skaits, tad cena jauno liftu vai cēlājplatformu Darbiem tiek noteikta, nepārsniedzot līdzīgu Līgumā minēto Darbu cenu, vadoties pēc liftu un cēlājplatformu veida.

2. LĪGUMA SUMMA UN NORĒĶINU KĀRTĪBA
2.1. Pasūtītājs maksā Izpildītājam par atbilstoši Līguma noteikumiem veiktiem Darbiem. Līguma  summa ir 41 999,00 EUR (četrdesmit viens tūkstotis deviņi simti deviņdesmit deviņi euro, 0 centi) bez pievienotās vērtības nodokļa (turpmāk – PVN).
2.2. PVN tiek maksāts saskaņā ar spēkā esošajos Latvijas Republikas normatīvajos aktos noteikto.
2.3. Izpildītājs izraksta un iesniedz e-rēķinu Pasūtītājam ne ātrāk kā dienā, kad Darbi ir pieņemti no Pasūtītāja puses Līgumā noteiktā kārtībā un abpusēji ir parakstīts Darbu nodošanas - pieņemšanas akts. E-Rēķinā tiek norādīts veikto Darbu apjoms, kopējā cena, PVN likme un kopējā cena ar PVN. E-rēķinā jānorāda Līguma numurs.
2.4. Pasūtītājs nepieņem un neapmaksā e-rēķinu, kamēr nav parakstīts Darbu nodošanas - pieņemšanas akts Līgumā atrunātajā kārtībā.
2.5. Pasūtītājs veic samaksu Izpildītājam 20 (divdesmit) darbdienu laikā pēc Līgumā noteiktā kārtībā veiktu Darbu pieņemšanas un e-rēķina iesniegšanas, pārskaitot naudu uz Izpildītāja e-rēķinā norādīto bankas kontu.
2.6. Par apmaksas dienu tiek uzskatīta diena, kad Pasūtītājs ir veicis pārskaitījumu uz Izpildītāja rēķinā norādīto bankas kontu.
2.7. E-rēķins jāiesniedz nosūtot uz Pasūtītāja e-adresi:_DEFAULT@90000067986. E-rēķinā jānorāda iestādes nosaukums, Līguma numurs. Pamats rēķina izrakstīšanai ir abpusēji parakstīts Darbu pieņemšanas – nodošanas akts.
2.8. Pasūtītājs ir tiesīgs veikt izmaiņas Darbu apjomos Līguma darbības laikā, ja izmaiņas radušās Izpildītājam iepriekš neparedzamu apstākļu dēļ, kurus Izpildītājs sākotnēji nevarēja paredzēt un kas nav tehniski nodalāmi, neradot ievērojamas grūtības Pasūtītājam, t.sk. darbi, kas nav minēti 1. pielikumā, bet kas ir uzskatāmi par nepieciešamiem, lai sasniegtu 1. pielikumā minēto galarezultātu.
3. LĪGUMA IZPILDES KĀRTĪBA UN TERMIŅI
3.1. Izpildītājs visu Līguma darbības laiku veic tehniskās apkopes darbus saskaņā ar Latvijas Republikā spēkā esošo un Starptautiskajām tiesību normām, kas regulē liftu apkopes un drošības nosacījumus, un atbilstoši Tehniskajā specifikācijā norādītājam.
3.2. Nekvalitatīvi un Līgumam neatbilstoši Darbi netiek pieņemti. Netiek kompensēti nekādi darbi, kuri Izpildītājam jāveic atkārtoti sakarā ar konstatētiem trūkumiem. Ja Pasūtītājam ir pamatoti iebildumi pret veiktajiem apkopes vai plānotajiem remontdarbiem, Pasūtītājs iesniedz Izpildītājam pretenziju, norādot tajā pamatotus iebildumus Darbu izpildē. Izpildītājs 5 (piecu) darba dienu laikā novērš pamatotos iebildumus.
3.3. Ja Izpildītājs uzskata, ka viņš nav atbildīgs par kādu pretenzijā norādīto defektu, trūkumu vai neatbilstību, viņam par to rakstiski jāziņo Pasūtītājam 3 (trīs) darba dienu laikā no pretenzijas saņemšanas dienas. Ja Pasūtītājs tomēr uztur prasījumu (uzskata, ka atbildīgs par kādu trūkumu vai defektu ir Izpildītājs), tad Puses vienojas par neatkarīga sertificēta eksperta pieaicināšanu defektu rašanās iemeslu un cēloņu noskaidrošanai. Ja minētās ekspertīzes rezultātā tiek konstatēts, ka defekti radušies Izpildītāja vainas dēļ, Izpildītājam ir pienākums nekavējoties novērst konstatētos defektus, kā arī segt visus ekspertīzes izdevumus.
3.4. [bookmark: _Ref235524324]Pasūtītājs plānotos remontdarbus Izpildītājam piesaka, nosūtot  Izpildītājam pieteikumu (e-pastā), kurā norāda informāciju par plānoto remontdarbu veikšanas nepieciešamību, adresi, izpildes termiņu un citu nozīmīgu informāciju, kas var būt nepieciešama plānoto remontdarbu veikšanai.
3.5. Izpildītājs pēc Līguma 3.4. punktā norādītā pieteikuma saņemšanas 5 (piecu) darba dienu laikā sagatavo plānoto remontdarbu tāmi un nosūta saskaņošanai Pasūtītājam.
3.6. [bookmark: _Ref235524354]Pasūtītājs 5 (piecu) darba dienu laikā izskata un saskaņo plānoto remontdarbu tāmi un nosūta Izpildītājam informāciju (e-pastā) par plānoto remontdarbu tāmes un darbu veikšanas termiņa saskaņošanu vai arī nepiekrīt darbu tāmei, norādot Izpildītājam iemeslus tāmes nesaskaņošanai, un šādā gadījumā Izpildītājs veic tāmes labošanu atbilstoši Pasūtītāja norādītajiem iemesliem.
3.7. Izpildītājs pēc Līguma 3.6. punktā norādītā saskaņojuma saņemšanas plānotos remontdarbus veic 14 (četrpadsmit) darba dienu laikā vai, ja Pasūtītājs norādījis nepieciešamību pēc īsāka izpildes termiņa - Pasūtītāja noteiktajā termiņā.
3.8. Par veiktajiem Darbiem Izpildītājs sastāda, paraksta un iesniedz Pasūtītājam nodošanas – pieņemšanas aktu. Pasūtītājs 3 (trīs) darbdienu laikā pēc nodošanas – pieņemšanas akta saņemšanas veic Darbu izpildes pārbaudi un paraksta nodošanas – pieņemšanas aktu.
3.9. Darbus, kas veicami avārijas gadījumā, Izpildītājs uzsāk veikt nekavējoties un saskaņojot ar Pasūtītāja pārstāvi. Darbi tiek veikti tādā apjomā, kas nepieciešams avārijas situācijas novēršanai. Pēc Darbu pabeigšanas Izpildītājs rīkojas saskaņā ar Līgumā noteikto Darbu nodošanas kārtību.
4. PUŠU TIESĪBAS UN PIENĀKUMI
4.1. Izpildītājs apņemas:
4.1.1. veikt Darbus atbilstoši Līgumā noteiktajam;
4.1.2. Darbu veikšanas laikā ievērot drošības tehnikas prasības;
4.1.3. sniedzot ar Līgumu uzņemtās saistības, ievērot spēkā esošos Latvijas Republikas normatīvos aktus, kas attiecināmi uz Darbiem, un uzņemoties visu atbildību par zaudējumiem, kas nodarīti Pasūtītājam vai trešajām personām šo normu pārkāpuma vai neievērošanas rezultātā;
4.1.4. pilnā apmērā personīgi atbildēt par savu darbinieku, kas iesaistīti Darbu izpildē, darbības vai bezdarbības rezultātā Pasūtītājam vai trešajām personām nodarītajiem zaudējumiem;
4.1.5. savlaicīgi rakstveidā informēt Pasūtītāju par objektīviem apstākļiem, kas traucē Līgumā atrunāto saistību izpildi noteiktajā termiņā vai kvalitātē;
4.1.6. pēc Pasūtītāja pieprasījuma nekavējoties iepazīstināt Pasūtītāja pārstāvjus ar Darbu izpildes gaitu;
4.1.7. Veikt savas civiltiesiskās atbildības apdrošināšanu ar minimālo atbildības limitu 100 000,00 EUR. Apdrošināšanas līgums jāslēdz uz visu Līguma darbības laiku, ar iespēju pagarināt polises termiņu.
4.2. Izpildītājs ir tiesīgs:
4.2.1. saņemt no Pasūtītāja visu nepieciešamo informāciju, kas nepieciešama Darbu veikšanai, ja šāda informācija ir Pasūtītāja rīcībā;
4.2.2. par atbilstoši Līguma noteikumiem izpildītu Darbu Līgumā noteiktā kārtībā saņemt samaksu;
4.2.3. Darbu veikšanas laikā netraucēti piekļūt telpām, kurās tiek veikti Darbi.
4.3. Pasūtītājs:
4.3.1. Darbu izpildes laikā apņemas nodrošināt Izpildītājam iespēju piekļūt telpām, kurās ir plānota Darbu veikšana;
4.3.2. apņemas savlaicīgi veikt visus Līgumā atrunātos maksājumus;
4.3.3. nodrošina Izpildītāju ar visu tam pieejamo tehnisko dokumentāciju, kas attiecinām uz Darbu veikšanu;
4.3.4. ir tiesīgs jebkurā laikā pārbaudīt Izpildītāja veikto Darbu un izteikt saistošus norādījumus Darbu veikšanas gaitā.
4.4. Pusēm abpusēji rakstiski vienojoties ir tiesības veikt Darbu izpildē iesaistīto speciālistu nomaiņu, ņemot vērā, ka speciālistu kvalifikācija ir atbilstoša Iepirkuma noteikumos noteiktajai konkrēta speciālista kvalifikācijai. Izpildītāja pienākums, speciālistu maiņas gadījumā, ir iesniegt Pasūtītājam speciālistu atbilstību Iepirkuma dokumentācijai apliecinošus dokumentus. Speciālistu kvalifikācijas atbilstību izvērtē Pasūtītājs.
5. GARANTIJAS
5.1. Izpildītājs, parakstot Līgumu, garantē Darbu pilnīgu un savlaicīgu izpildi atbilstoši Līguma noteikumiem. Izpildītājs garantē, ka veiktie Darbi atbildīs visu to Latvijas Republikas spēkā esošo normatīvo aktu prasībām, kas uz to attiecas. 
5.2. [bookmark: _Ref235524519]Darbu un izmantoto rezerves daļu garantijas laiks ir 24 (divdesmit četri) mēneši no nodošanas - pieņemšanas akta abpusējas parakstīšanas dienas Līgumā noteiktā kārtībā, izņemot gadījumus, kad izmantoto rezerves daļu garantijas laiks ir īsāks par 24 (divdesmit četri) mēnešiem, saskaņā ar ražotāja noteikto rezerves daļu garantijas termiņu, (turpmāk - Garantijas termiņš).
5.3. [bookmark: _Ref235524547]Līguma 5.2. punktā minētās garantijas ietvaros Izpildītājs novērš garantijas laikā konstatētos Darbu defektus 10 (desmit) darba dienu laikā no brīža, kad Izpildītājs ir saņēmis rakstisku pretenziju par radušos defektu. Laikā, kamēr defekts netiek izlabots, garantijas laiks tiek pagarināts uz defektu izlabošanas laika periodu.
5.4. [bookmark: _Ref235524564]Ja ekspluatācijas laikā konstatēto Darbu defektu novēršanai Līguma 5.2punktā minētās garantijas ietvaros tehniski nepieciešams ilgāks laiks par 10 (desmit) darba dienām, tad Izpildītājs 3 (trīs) darba dienu laikā no brīža, kad Izpildītājs ir saņēmis rakstisku pretenziju par konstatēto defektu, sastāda rakstisku apliecinājumu, kurā norāda pretenzijā minēto defektu novēršanas termiņus un iesniedz to Pasūtītājam apstiprināšanai. Ja Pasūtītājs nepiekrīt Izpildītāja norādītajam defektu novēršanas termiņam, tad Izpildītājam defekts jānovērš Līguma 5.3 punktā norādītajā termiņā.
5.5. Ja Izpildītājs nenovērš defektu Līguma 5.3. vai 5.4. punktā noteiktajā termiņā, tad Pasūtītājam ir tiesības pieaicināt defekta novēršanai citu darbu izpildītāju.

6. PUŠU ATBILDĪBA
6.1. Par maksājuma kavējumu Pasūtītājs maksā Izpildītājam līgumsodu 0,3% apmērā no kavētā maksājuma summas par katru nokavēto dienu, bet ne vairāk kā 10% no Līguma summas.
6.2. Par Darbu izpildes kavējumu Izpildītājs maksā Pasūtītājam līgumsodu 25,00 EUR apmērā par katru nokavēto dienu, bet ne vairāk kā 10% no Līguma summas.
6.3. Par neierašanos avārijas gadījumā Līgumā un/vai tehniskajā specifikācijā noteiktajā termiņā, Izpildītājs maksā Pasūtītājam līgumsodu 50,00 EUR apmērā par katru kavējuma stundu, bet ne vairāk kā 10% (desmit procenti) no Līguma summas.
6.4. Ja Izpildītājs vienpusēji atkāpjas no Līguma pirms Līguma saistību izpildes, Izpildītājs maksā Pasūtītājam līgumsodu 10% apmērā no Līguma summas.
6.5. Ja Pasūtītājs vienpusēji izbeidz Līgumu Līguma 8.2. punktā noteiktajos gadījumos, Izpildītājs maksā Pasūtītājam līgumsodu 10% apmērā no Līguma summas.
6.6. Līgumā noteikto līgumsodu apmaksa tiek veikta 10 (desmit) darbdienu laikā pēc attiecīgās Puses rēķina par līgumsoda samaksu nosūtīšanas dienas. Ja Izpildītājs nav veicis līgumsoda apmaksu, Pasūtītājam ir tiesības ieturēt attiecīgu naudas summu no maksājumiem Izpildītājam.
6.7. Līgumsoda samaksa neatbrīvo Puses no to saistību izpildes.

7. [bookmark: _Hlk483386944]NEPĀRVARAMĀ VARA
7.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst.
7.2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu zināšanas dienas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
7.3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no savām līgumsaistībām. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.

8. LĪGUMA GROZĪŠANAS UN IZBEIGŠANAS KĀRTĪBA
8.1. Pusēm ir tiesības jebkurā brīdī izbeigt Līgumu, par to rakstiski vienojoties. Visi Līguma grozījumi noformējami rakstiski un pievienojami Līgumam kā neatņemama sastāvdaļa.
8.2. [bookmark: _Ref232765672]Pasūtītājam ir tiesības vienpusēji izbeigt Līgumu pirms termiņa, ja:
8.2.1. Izpildītājs noteiktajos termiņos neveic Darbus vai veic to nekvalitatīvi; 
8.2.2. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus; 
8.2.3. notikusi Izpildītāja labprātīga vai piespiedu likvidācija; 
8.2.4. pret Izpildītāju uzsākta maksātnespējas procedūra.
8.2.5. ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8.3. Līguma 8.2. punktā noteiktajos gadījumos Pasūtītājs paziņo Izpildītājam, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu otrajā darba dienā pēc paziņojuma nosūtīšanas.
8.4. Līguma saistību izbeigšanas gadījumā Pasūtītājs veic pilnu norēķinu un samaksā visus Izpildītāja pamatoti iesniegtos rēķinus par faktiski veiktajiem Darbiem līdz līgumsaistību pilnīgai izbeigšanai.
8.5. Puses ir tiesīgas veikt Līguma grozījumus, ja Izpildītāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.

9. CITI NOTEIKUMI
9.1. Līgums stājas spēkā ar tā abpusējas parakstīšanas dienu un ir attiecināms uz laika periodu līdz Pušu saistību pilnīgai izpildei.
9.2. [bookmark: _Ref232765566]Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā noteiktie Pušu rekvizīti, tālruņa numuri, adreses u.c., tad tā 3 (trīs) darba dienu laikā paziņo par to otrai Pusei. Ja Puses neizpilda šī punkta noteikumu, uzskatāms, ka otra Puse ir pilnībā izpildījusi savas saistības, lietojot Līgumā noteikto informāciju par otru Pusi.
9.3. Visus strīdus, kas izriet no šī Līguma Puses risina savstarpēju sarunu ceļā. Ja nav iespējams vienoties 15 (piecpadsmit) dienu laikā no strīda rašanās dienas, jebkura no Pusēm ir tiesīga griezties Latvijas Republikas tiesu iestādēs strīdus izšķiršanai.
9.4. Kontaktpersonas:
9.4.1. [bookmark: _Ref235522127][bookmark: _Ref235522183]Pasūtītāja kontaktpersonas ar tiesībām aprakstīt nodošanas-pieņemšanas aktu, sniegt pretenzijas, saskaņot tāmes: saskaņā ar Finanšu piedāvājumā norādīto informāciju par kontaktpersonu katrā objektā. Ja šajā sarakstā nepieciešams mainīt kontaktpersonu, Puses rakstisku vienošanos neslēdz. Tādā gadījumā Pasūtītājs par izmaiņām informē Izpildītāju, nosūtot izmaiņas Līguma 9.4.2. punktā  norādītajai Izpildītāja kontaktpersonai e-pastā.
9.4.2. Izpildītāja kontaktpersona Darbu pasūtīšanai:   Fjodors Ivanovs, tel.+371 29625961, e-pasts: liftmontaz@inbox.lv   Līguma izpildē: Fjodors Ivanovs, tel.+371 29413750, e-pasts: liftmontaz@inbox.lv   .
9.5. Līgums sagatavots latviešu valodā un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienota laika zīmoga datums un laiks.
9.6. Līgumam kā neatņemama sastāvdaļa pievienoti šādi pielikumi:
9.6.1. Pielikums Tehniskā specifikācija;
9.6.2. Finanšu piedāvājums.

10. PUŠU REKVIZĪTI UN PARAKSTI
	Pasūtītājs:
	Izpildītājs:

		Ropažu novada pašvaldība

	Reģ.Nr. 90000067986

	Adrese: Institūta iela 1a, Ulbroka

	Ropažu novads, LV-2130

	Banka: AS “SEB banka” 

	Konta Nr.LV79UNLA0033300130908

	


	Izpilddirektora vietniece
D. Vārslavāne



	SIA “LIFTMONTAŽ”
Reģ. Nr. 40103704492
Zemitāna iela 9, Rīga, LV-1012
Koresp.adrese: Ozolu iela 2a, Dreiliņi, Stopiņu pag., LV-2130
Banka: Luminor Bank AS Latvijas
Konta Nr. LV33RIKO0002013316379

Valdes locekle
E. A. Ostrovska



ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

